
PANEVĖŽIO RAJONO SAVIVALDYBĖS TARYBA

SPRENDIMAS
DĖL PANEVĖŽIO RAJONO SAVIVALDYBĖS TARYBOS 2019 M. BALANDŽIO 4 D. SPRENDIMO NR. T-75 „DĖL PRIĖMIMO Į PANEVĖŽIO RAJONO SAVIVALDYBĖS BENDROJO UGDYMO MOKYKLAS TVARKOS APRAŠO PAVIRTINIMO“ PAKEITIMO

2020 m. liepos 2 d. Nr. T-165
Panevėžys

Vadovaudamasi Lietuvos Respublikos vietos savivaldos įstatymo 18 straipsnio 1 dalimi ir atsižvelgdama į Lietuvos Respublikos švietimo, mokslo ir sporto ministro 2020 m. kovo 4 d. įsakymą Nr. V-327 „Dėl švietimo, mokslo ir sporto ministro 2004 m. birželio 25 d. įsakymo 
Nr. ISAK-1019 „Dėl Priėmimo į valstybinę ir savivaldybės bendrojo ugdymo mokyklą, profesinio mokymo įstaigą bendrųjų kriterijų sąrašo patvirtinimo“ pakeitimo“, Panevėžio rajono savivaldybės taryba n u s p r e n d ž i a:
Pakeisti Priėmimo į Panevėžio rajono bendrojo ugdymo mokyklas tvarkos aprašą, patvirtintą Panevėžio rajono savivaldybės tarybos 2019 m. balandžio 4 d. sprendimu Nr. T-75 „Dėl Priėmimo į Panevėžio rajono savivaldybės bendrojo ugdymo mokyklas tvarkos aprašo patvirtinimo“:
1. pakeisti 6 punktą ir jį išdėstyti taip:
„6. Savivaldybės bendrojo ugdymo mokykla užtikrina, kad asmenys, gyvenantys mokyklai priskirtoje aptarnavimo teritorijoje, pirmumo teise būtų priimami mokytis pagal paskirto privalomojo ikimokyklinio ugdymo programą, priešmokyklinio ugdymo programą, pradinio ugdymo programą, pagrindinio ugdymo programos pirmąją ir antrąją dalis. Į likusias laisvas vietas klasėse (grupėse) gali būti priimami asmenys, negyvenantys mokyklos aptarnavimo teritorijoje: pirmumo teise priimami asmenys, dėl įgimtų ar įgytų sutrikimų turintys specialiųjų ugdymosi poreikių, mokykloje jau besimokančių mokinių broliai (įbroliai) ir seserys (įseserės) ir arčiausiai mokyklos gyvenantys asmenys.“;
[bookmark: _GoBack]2. pakeisti 34 punktą ir jį išdėstyti taip:
„34. Mokyklos direktorius:
34.1. nustato priimtų į mokyklą asmenų paskirstymo į klases tvarką ir kriterijus;
34.2. įsakymu įformina mokinio laikiną išvykimą gydytis ir mokytis arba laikiną individualų mokinio išvykimą mokytis (mobilumo veiklą) į kitos šalies mokyklą pagal tarptautinę programą (mokymo sutartis laikino išvykimo laikotarpiu nenutraukiama).“.
Šis sprendimas skelbiamas Teisės aktų registre ir gali būti skundžiamas teismui Lietuvos Respublikos administracinių bylų teisenos įstatymo nustatyta tvarka.


Savivaldybės meras					Povilas Žagunis

